16. aprīlis

16. aprīlis ir gada 106. diena pēc Gregora kalendāra (107. diena garajā gadā). Līdz gada beigām ir atlikušas 259 dienas.

 Vārda dienas 
Alfs, Bernadeta, Mintauts

 Notikumi 
 1917. gads — Ļeņins ieradās Petrogradā no emigrācijas.
 1919. gads — Aprīļa pučs: pret Latvijas pagaidu valdību vāciešu veikts apvērsums Liepājā, nodibinot valdību ar Andrievu Niedru priekšgalā.
 1922. gads — starp Veimāras Republiku un Padomju Krieviju noslēgts Rapallo līgums.
 1928. gads — pieņemts pašreizējais Jordānijas karogs.
 1945. gads — Otrais pasaules karš: Sarkanā armija sāka Berlīnes operāciju.
 1972. gads — Apollo programma: palaists kosmosa kuģis Apollo 16 uz Mēnesi.
 1994. gads — referendumā Somijā atbalstīta pievienošanās Eiropas Savienībai.
 2003. gads — Atēnās tika parakstīts Pievienošanās līgums starp ES dalībvalstīm un kandidātvalstīm.
 2007. gads — studentu pilsētiņā Virdžīnijā, ASV, notika apšaude, kurā dzīvību zaudēja 32 cilvēki, un pēc incidenta vainīgais pats nošāvās.
 2024. gads — Plūdi Persijas līča valstīs: Persijas līcī spēcīgas lietusgāzes izraisīja pēkšņus plūdus, kuros gāja bojā vismaz 32 cilvēki.

 Dzimuši 
 1495. gads — Petrs Apiāns (Petrus Apianus), vācu astronoms un kartogrāfs (miris 1552. gadā)
 1844. gads — Anatols Franss (Anatole France), franču rakstnieks (miris 1924. gadā)
 1863. gads — Emīls Friāns (Émile Friant), franču gleznotājs (miris 1932. gadā)
 1867. gads — Vilburs Raits (Wilbur Wright), amerikāņu aviators (miris 1912. gadā)
 1871. gads — Džons Sings (John Synge), īru rakstnieks, dzejnieks, folkloras vācējs (miris 1909. gadā)
 1874. gads — Johans Nīstrems (Johan Nyström), zviedru vieglatlēts (miris 1968. gadā)
 1877. gads — Gardners Viljamss (Gardner Williams), amerikāņu peldētājs (miris 1933. gadā)
 1883. gads (j.s., pēc v.s. ) — Augustīns Voldemārs (Augustinas Voldemaras), Lietuvas politiķis, vēsturnieks (miris 1942. gadā)
 1886. gads — Ernsts Tēlmanis (Ernst Thälmann), vācu politiķis (miris 1944. gadā)
 1889. gads — Čārlijs Čaplins (Charles Chaplin), ASV kinoaktieris, režisors, scenārists (miris 1977. gadā)
 1896. gads — Tristans Carā (Tristan Tzara), rumāņu/franču mākslinieks (miris 1963. gadā)
 1921. gads — Pīters Ustinovs (Peter Ustinov), angļu aktieris (miris 2004. gadā)
 1924. gads — Henrijs Mansīni (Henry Mancini), amerikāņu komponists (miris 1994. gadā)
 1927. gads — Benedikts XVI (Benedikt XVI), Romas pāvests (miris 2022. gadā)
 1938. gads — Visvaldis Mucenieks, latviešu inženieris, tulks un politiķis (miris 2025. gadā)
 1940. gads — Margrēte II (Margrethe II), Dānijas karaliene
 1942. gads — Frenks Viljamss (Francis Williams), Williams Grand Prix Engineering dibinātājs (miris 2021. gadā)
 1946. gads — Pēteris Vasks, latviešu komponists
 1947. gads — Karīms Abduldžabārs (Karīm ‘Abd al-Jabbār), ASV basketbolists, treneris
 1952. gads — Mišels Blāns (Michel Blanc), franču aktieris, scenārists un režisors (miris 2024. gadā)
 1954. gads — Elena Bārkina (Ellen Barkin), amerikāņu aktrise
 1955. gads — Anrī I (Henri Ier de Luxembourg), Luksemburgas lielhercogs
 1959. gads — Maikls Berets (Michael Barratt), ASV kosmonauts
 1960. gads:
 Rafaels Benitess (Rafael Benítez), spāņu futbolists, treneris
 Pjērs Litbarskis (Pierre Littbarski), vācu futbolists un treneris
 1965. gads — Mārtins Lorenss (Martin Lawrence), amerikāņu aktieris, komiķis un režisors
 1971. gads — Svens Fišers (Sven Fischer), vācu biatlonists
 1977. gads — Frēdriks Jungbergs (Fredrik Ljungberg), zviedru futbolists
 1978. gads — Dita Lūriņa, latviešu aktrise
 1979. gads — Kristians Albērss (Christijan Albers), Nīderlandes autosportists
 1984. gads — Klēra Foja (Claire Foy), britu aktrise
 1985. gads — Andrēass Grankvists (Andreas Granqvist), zviedru futbolists
 1986. gads — Pauls di Resta (Paul di Resta), britu autosportists
 1987. gads — Ārons Lenons (Aaron Lennon), Anglijas futbolists
 1991. gads — Luiss Murjels (Luis Muriel), kolumbiešu futbolists
 1996. gads — Anja Teilore-Džoja (Anya Taylor-Joy), amerikāņu aktrise
 1998. gads — Lauris Kaufmanis, latviešu bobslejists
 2002. gads — Seidija Sinka (Sadie Sink), amerikāņu aktrise

 Miruši 
 1113. gads — Svjatopolks Izjaslavičs (Святополк II Ізяславич), Kijivas lielkņazs (dzimis 1050. gadā)
 1788. gads — grāfs de Bifons (comte de Buffon), franču dabaspētnieks (dzimis 1707. gadā)
 1879. gads — Bernadete Subirū (Bernadette Soubirous), Romas katoļu svētā (dzimusi 1844. gadā)
 1825. gads — Johans Heinrihs Fisli (Johann Heinrich Füssli), Šveicē dzimis britu gleznotājs (dzimis 1741. gadā)
 1832. gads — Justs Kristiāns fon Loders (Justus Christian Loder), vācbaltiešu ārsts (dzimis 1753. gadā)
 1828. gads — Fransisko Goja (Francisco Goya), spāņu gleznotājs un grafiķis (dzimis 1746. gadā)
 1910. gads — Leons Sisē (Léon Susse), franču burātājs (dzimis 1844. gadā)
 1942. gads — Deniss Deilijs (Denis Daly), īru polo spēlētājs, olimpiskās zelta medaļas ieguvējs (dzimis 1862. gadā)
 1947. gads — Rūdolfs Hess (Rudolf Höß), Aušvicas nometnes komendants (dzimis 1900. gadā)
 1950. gads — Anderss Peters Nīlsens (Anders Peter Nielsen), dāņu sporta šāvējs (dzimis 1867. gadā)
 1958. gads — Rozalinda Franklina (Rosalind Franklin), angļu biofiziķe (dzimusi 1920. gadā)
 1975. gads — Lisjēns Uto (Lucien Huteau), franču politiķis (dzimis 1878. gadā)
 Atsauces 

Kategorija:Aprīlis